# 2019 m. lapkričio mėn. Lietuvoje šviežiam vartojimui ir perdirbimui daržovių buvo supirkta daugiau

**Bulvių**, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2019 m. lapkričio mėn., palyginti su 2018 m. atitinkamu laikotarpiu, supirkta 15,72 proc. daugiau, t. y. 3 466,927 t. Perdirbti skirtų bulvių supirkta 15,89 proc. mažiau – 679,436 t.

**Daržovių**, skirtų šviežias vartoti, 2019 m. lapkričio mėn., palyginti su 2018 m. lapkričio mėn., supirkta 6,18 proc. daugiau, t. y. 4 498,049 t. **Kininių kopūstų** supirkimas padidėjo 4,17 karto (iki 49,501 t), **agurkų** – 2,44 karto (iki 294,051 t), **porų** – 2,03 karto (iki 43,175 t), **salotų** – 56,93 proc. (iki 51,247 t), **svogūnų** – 31,56 proc. (iki 1 034,689 t), **svogūnų laiškų** – 20,87 proc. (iki 17,517 t), **baltagūžių kopūstų** – 6,50 proc. (iki 1 400,113 t), **morkų** – 2,15 proc. (iki 1 040,746 t). Tačiau **burokėlių** supirkimas sumažėjo 42,68 proc. (iki 229,715 t), **pomidorų** – 36,36 proc. (iki 269,030 t), **salierų gumbų** – 8,08 proc. (iki 9,277 t), **raudongūžių kopūstų** – 7,15 proc. (iki 24,463 t).

**Pievagrybių**, skirtų šviežius vartoti, 2019 m. lapkričio mėn., palyginti su 2018 m. atitinkamu laikotarpiu, supirkta 21,86 proc. mažiau (145,751 t).

**Obuolių** buvo supirkta 3,49 proc. mažiau (507,469 t).

Perdirbimo įmonėse 2019 m. lapkričio mėn., palyginti su 2018 m. lapkričio mėn., **daržovių** supirkimas padidėjo 25,15 proc. (iki 2 649,780 t). **Burokėlių** supirkimas padidėjo 38,62 proc. (iki 2 389,404 t). Kitų daržovių supirkimas sumažėjo: **svogūnų** – 28,13 proc.(iki 81,566 t), **morkų** – 22,84 proc. (iki 106,041 t), **baltagūžių kopūstų** – 11,75 proc. (iki 72,045 t).

Šaltinis: ŽŪIKVC (LŽŪMPRIS)  
Parengė D. Reipienė, tel. (8 37) 39 74 49